4. ΠΡΟΕΔΡΙΚΟΝ ΔΙΑΤΑΓΜΑ της 26 Μαρτ./2 Απρ. 1931 Περί εκτελέσεως του άρθρ. 12 του Νόμ. 4856 Βάσει άρθρ. 12 νόμ. 4856. Άρθρ.1.-1.Η παραχώρησις χρήσεως εκτάσεων ανηκουσών εις το Δημόσιον προς σύστασιν, εγκατάστασιν και λειτουργίαν βιομηχανικών πτηνοτροφείων ή αναγκαίαν επέκτασιν συνεστημένων και ευδοκίμως λειτουργούντων τοιούτων υπέρ φυσικών ή νομικών προσώπων, ενεργείται δι’ αποφάσεως του Υπουργού της Γεωργίας, μετά σύμφωνον γνώμην του γεωργικού συμβουλίου, εκδιδομένης επί τη βάσει αιτήσεως του επιθυμούντος να συστήση βιομηχανικόν πτηνοτροφείον ή επεκτείνη τοιούτον, συνοδευομένης δια σχεδιαγράμματος της προς παραχώρησιν της χρήσεως εκτάσεως παρ’ ανεγνωρισμένου μηχανικού και εκθέσεως του επιθεωρητού της γεωργίας ή άλλου ανωτέρου επιστήμονος υπαλλήλου του Υπουργείου Γεωργίας, οριζομένου υπό του Υπουργού της Γεωργίας. Η χρήσις της εγκρινομένης κατά τ’ ανωτέρω εκτάσεως παραχωρείται επί πληρωμή μισθώματος καθοριζομένου υπό του γεωργικού συμβουλίου μετά πρότασιν επιτροπής, ην συνιστά ο Υπουργός της Γεωργίας, δια διάστημα όχι μεγαλύτερον των πέντε ετών, εν δε τη Υπουργική αποφάσει, ήτις δημοσιεύεται δια της Εφημερίδος της Κυβερνήσεως, αναφέρονται εκτός της εκτάσεως και του χρόνου της διαρκείας της χρήσεώς της και αι αναλαμβανόμεναι υπό του υπέρ ου η παραχώρησις της χρήσεως υποχρεώσεις προς σύστασιν, εγκατάστασιν και λειτουργίαν βιομηχανικού πτηνοτροφείου ή αναγκαίαν επέκτασιν συνεστημένου και ευδοκίμως λειτουργούντος τοιούτου. Ο υπέρ ου η παραχώρησις υποχρεούται να διαθέτη κεφάλαιον εις ζώα ή υλικόν εν γένει εις μεν την περίπτωσιν της συστάσεως βιομηχανικού πτηνοτροφείου εκ 10.000 δραχμών κατά παραχωρούμενον στρέμμα, εις δε την περίπτωσιν της επεκτάσεως το ποσόν των δραχ. 6.000 κατά στρέμμα επί πλέον του προ της επεκτάσεως διατεθέντος κεφαλαίου. 2.Αι γεωργικαί υπηρεσίαι της οικείας περιφερείας και ο αρμόδιος επιθεωρητής Γεωργίας οφείλουν να παρακολουθούν εάν και κατά ποσόν οι ανωτέρω εκτελούν τας υποχρεώσεις των, εάν δ’ εντός του χρονικού διαστήματος της ισχύος της χρήσεως ο υπέρ ου η παραχώρησις δεν ήθελεν εκπληρώσει τας αναληφθείσας υποχρεώσεις, ο αρμόδιος επιθεωρητής Γεωργίας μετ’ έκθεσιν του οικείου προϊσταμένου Γεωργίας πιστοποιεί δι’ εκθέσεώς του εξ επιτοπίου ερεύνης τούτου και επί τη βάσει ταύτης ο Υπουργός της Γεωργίας δι’ αποφάσεώς του, μετά σύμφωνον γνώμην του γεωργικού συμβουλίου, κηρύσσει την άρσιν της παραχωρήσεως της χρήσεως. 3.Εάν κατά την βεβαίωσιν του ως άνω επιθεωρητού συνέτρεξαν ιδιάζουσαι περιπτώσεις αποκωλύσασαι τον υπέρ ου η παραχώρησις, όπως εκ λόγων μη εκδήλου υπαιτιότητός του εκτελέσει τας αναληφθείας υποχρεώσεις του, είτε εν όλω είτε εν μέρει, ο Υπουργός της Γεωργίας δύναται, μετά σύμφωνον γνώμην του γεωργικού συμβουλίου, δι’ αποφάσεώς του, δημοσιευομένης εις την Εφημερίδα της Κυβερνήσεως, να παρατείνη επί 2 εισέτι έτη κατ’ ανώτατον όριον την διάρκειαν της χρήσεως κατά τους αρχικούς όρους. Παρερχομένης και της προθεσμίας ταύτης απράκτου ουδεμία άλλη παράτασις επιτρέπεται και εφαρμόζονται τα εν τω προηγουμένω εδαφίω καθοριζόμενα. 4.Εάν κατά το τέλος του χρονικού διαστήματος της παραχωρήσεως της χρήσεως βεβαιωθή δι’ εκθέσεως του αρμοδίου προϊσταμένου Γεωργίας και βεβαιώσεως του επιθεωρητού Γεωργίας, ότι ο υπέρ ου η παραχώρησις εξεπλήρωσεν απάσας τας υποχρεώσεις του ο Υπουργος της Γεωργίας μετά γνώμην του γεωργικού συμβουλίου δύναται δι’ αποφάσεώς του δημοσιευομένης εις την Εφημερίδα της Κυβερνήσεως να μετατρέψη την παραχώρησιν χρήσεως εις παραχώρησιν κυριότητος ορίζον και το πληρωτέον ποσόν μετ’ έκθεσιν επιτροπής οριζομένης υπ’ αυτού και σύμφωνον γνώμην του γεωργικού συμβουλίου. Άρθρ.2.-1.Προκειμένου περί ακτημόνων όντων δε και πτηνοτρόφων και αιτούντων ωρισμένας εκτάσεις εξ απαλλοτριωθέντος κατά τον αγροτικόν νόμον κτήματος προς εγκατάστασιν ή επέκτασιν βιομηχανικού πτηνοτροφείου, η οικεία επιτροπή απαλλοτριώσεως προτιμά τούτους, θεωρουμένους ως περιοίκους, εν τω αιτουμένω χώρω, όστις δέον να είναι επαρκής κατ’ έκτασιν δια τον σκοπόν δι’ ον προορίζεται. 2.Εάν εντός τριετίας από της εγκαταστάσεως μετά βεβαίωσιν τριμελούς επιτροπής εκ γεωργικών υπαλλήλων, οριζομένων υπό του Υπουργού της Γεωργίας δεν επακολουθήση η σύστασις και η ευδόκιμος λειτουργία βιομηχανικού πτηνοτροφείου ο Υπουργός της Γεωργίας δι’ αποφάσεώς του δημοσιευομένης εις την Εφημερίδα της Κυβερνήσεως κηρύσσει έκπτωτον του κλήρου του τον πτηνοτρόφον κηρυσσομένης της εκτάσεως διαθεσίμου κατά το άρθρ. 101 του αγροτικού νόμου. Η έκτασις διατίθεται προς εγκατάστασιν είτε άλλου πτηνοτρόφου είτε άλλου ακτήμονος γεωργού κατά τας διατάξεις του αγροτικού νόμου. Άρθρ.3.-Προκειμένου περί παραχωρήσεως χρήσεως ή κυριότητος εκτάσεων ανηκουσών εις νομικά πρόσωπα δημοσίου δικαίου, ως και την διοίκησιν δημοσίων κτημάτων απαιτείται απόφασις του Υπουργικού Συμβουλίου, πάντοτε δε κατά    τας εν    άρθρ. 1   του   παρόντος      διατυΣελ. 697 Πτηνοτροφία 17.Θ.ο.4 πώσεις, προηγουμένης όμως απαραιτήτως και συμφώνου γνώμης του διοικητικού συμβουλίου του νομικού προσώπου δημοσίου δικαίου, ορίζοντος ιδία περί της δωρεάν ή μη παραχωρήσεως της χρήσεως και την αξίαν της τυχόν παραχωρηθησομένης κατόπιν κατά κυριότητα εκτάσεως και του τρόπου πληρωμής αυτής. Άρθρ.4.-Οιαδήποτε παραχώρησις χρήσεως ή κυριότητος εκτάσεων ανηκουσών εις το Δημόσιον ή νομικά πρόσωπα δημοσίου δικαίου περιορίζεται πάντοτε εις τοιαύτας, εφ’ ων δεν υπάρχουσι μόνιμα κτήρια ή άλλαι δεσμευτικαί προς τρίτους σχέσεις κατά την εποχήν της παραχωρήσεως. Άρθρ.5.-1.Προκειμένου περί αναγκαστικής απαλλοτριώσεως, ιδιωτικών εκτάσεων, κατά το εδάφιον β΄ του άρθρ. 12 του νόμ. 4856 προηγείται της κηρύξεως της απαλλοτριώσεως της εκτάσεως, ήτις γίνεται δια Π.Δ/τος προτάσει του Υπουργού της Γεωργίας: α)σχεδιάγραμμα παρ’ ανεγνωρισμένου μηχανικού, β)έκθεσις εκτιμητικής επιτροπής κατά τα εν άρθρ. 1 του παρόντος οριζόμενα, γ)πρόσκλησις και ακρόασις του ιδιοκτήτου της αιτουμένης προς απαλλοτρίωσιν εκτάσεως και  δ)σύμφωνος γνώμη του αρμοδίου γεωργικού συμβουλίου. 2.Η κατά τ’ ανωτέρω αναγκαστική απαλλοτρίωσις δεν χωρεί επί ιδιωτικών εκτάσεων, εφ’ ων υπάρχουσι μόνιμα κτίρια ή δεσμευτικά και προς τρίτους σχέσεις. 3.Εάν εντός διετίας από της καταθέσεως του προσωρινού τιμήματος κατά τον νόμ. ΓπΝΑ του 1911, Σελ. 698 ως ετροποποιήθη δια του νόμ. 103 του 1913 παρά του υπέρ ου η απαλλοτρίωσις και της καταλήψεως της εκτάσεως υπ’ αυτού δεν ήθελεν επεκταθή το υπέρ ου αύτη βιομηχανικόν πτηνοτροφείον ο αρμόδιος προϊστάμενος της γεωργικής περιφερείας οφείλει ν’ αναφέρη τούτο εις το Υπουργείον, οπότε μετά βεβαίωσιν περί τούτου τριμελούς επιτροπής, ο υπέρ ου η απαλλοτρίωσις, κηρύσσεται δι’ υπουργικής αποφάσεως δημοσιευομένης εις την Εφημερίδα της Κυβερνήσεως έκπτωτος και η απαλλοτριωθείσα έκτασις επανέρχεται δια της πράξεως της κηρύξεως εκπτώσεως και άνευ άλλης διατυπώσεως εις την κυριότητα του πρώην ιδιοκτήτου άνευ ουδεμιάς αποζημιώσεως. Άρθρ.6.-1.Μέχρι της κατά το παρόν Δ/μα βεβαιώσεως της εκπληρώσεως των αναλαμβανομένων υποχρεώσεων παρά των υπέρ ων η παραχώρησις κυριότητος ή απαλλοτρίωσις, δεν επιτρέπεται η εγγραφή προσημειώσεως ή υποθήκης επί των παραχωρουμένων ή απαλλοτριουμένων εκτάσεων, ούτε κατάσχεσις αναγκαστική παρά τρίτων ως συντηρητικού μέτρου. 2.Δεν επιτρέπεται ωσαύτως προ της ανωτέρω βεβαιώσεως εκχώρησις των δικαιωμάτων της παραχωρήσεως χρήσεως ή κυριότητος εκ παραχωρήσεως ή απαλλοτριώσεως εις τρίτους. 3.Μετά την βεβαίωσιν της εκπληρώσεως των υποχρεώσεων του υπέρ ου η παραχώρησις κυριότητος είτε εκ παραχωρήσεως είτε εξ απαλλοτριώσεως επιτρέπεται η υποθήκευσις της εκτάσεως προς ολοκληρωτικήν αποπληρωμήν των τυχόν οφειλομένων υπολοίπων δόσεων εκ τιμήματος αυτής. 17.Θ.ο.4 Πτηνοτροφία Δυνάμει της παρ. 5 άρθρ. 21 του Νόμ. 248/ 1914, προστεθέντος υπό του Νόμ. 4085/1960 (κατωτ. σελ. 698,69) «η ποιοτική κατάταξις των ωών των προερχομένων εκ συστηματικών πτηνοτροφείων, δύναται να λαμβάνη χώραν εκεί όπου λειτουργούσι κρατικαί κτηνιατρικαί υπηρεσίαι και εις ωοσκοπικά κέντρα ιδρυόμενα και λειτουργούντα τη αιτήσει και δαπάναις των ενδιαφερομένων πτηνοτροφικών οργανώσεων».